hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ըստ դատաբժշկական եզրակացության, Մ-ի ափերի մեջ, իրոք, այրվածքների հետքեր են եղել, վնասվածքներ բերանի, այտերի, քթի, ամորձիների և հետույքի շրջանում, ուղիղ աղու արյունազեղումներ և պատռվածքներ, աղիքի ներթափանցումների հետքեր: Քննիչները ապացուցված են համարում, որ բոլոր այս վնասվածքները հասցրել է մի զինվոր՝ Նարեկ Ադիբեկյանը, որը չկա այլևս, որը չի կարող ոչ մի բառ ասել որպես արդարացում:
Նարեկն ինքն է զոհ
Ադիբեկյանի փաստաբան Հայարփի Սարգսյանը վստահ է, որ կատարվածը անգամ հեռավոր աղերս չունի պաշտոնական վարկածի հետ։ “Մ.Մ-ն մասնակցություն չունի Նարեկ Ադիբեկյանի սպանության հարցում, իսկ Նարեկը՝ Մ-ի խոշտանգման հարցում: Մեկ ցուցմունքը բավարար չէ մարդուն նման մեղադրանքեր հետմահու առաջադրելու համար: Նարեկին և Մ-ին պետք է արդարացնել», — հահոզված է Ադիբեկյանի շահերի պաշտպան Հայարփի Սարգսյանը: Փորձաքննությունների եզրակացություններն ուսումնասիրելով, նա և քրեագետ Ռուբեն Մարտիրոսյանը բազմաթիվ քննչական սխալներ են հայտնաբերել:
Օրինակ, նկատել էր, որ իրեղեն ապացույցների փաթեթներից պարկուճը փոխարինել են փամփուշտով / պարկուճով հնարավոր է որոշել, թե ում զենքից է կրակված այն/, դեպքի վայրից գտած պարկուճները չեն ներկայացրել փամփուշտ, այլ կերպ ասած՝ ինչպես կարողացել են, «խմբագրել են» իրեղեն ապացույցների փաթեթների պարունակությունը: Հայարփի Սարգսյանը բողոք է ներկայացրել դատախազություն, քննիչներին մեղադրելով դեպքի վայրը կեղծելու մեջ: ՀՔԾ-ն քննել է բողոքը և որոշել է, որ քննիչները «շփոթվել» են, դեպքի վայրը սխալ են զննել, որովհետև մութ էր:
ՀՔԾ-ն եզրակացրել է. քննիչը «շփոթվել է»
Քրեագետ, ռազմական փորձագետ Ռուբեն Մարտիրոսյանն է պատմում. « ՀՔԾ քննիչ Կալաջյանը չի բարեհաճել նույնիսկ հարցաքննել դեպքի վայրի զննությանը մասնակից անձանց և ընթեկաներին: Նա ընդամենը հիմք է ընդունել քննիչների պատճառաբանությունը, որ եղել է ժամը մութ և որ իրենք դիտավորություն չեն ունեցել կեղծիքներ թույլ տալու, այլ շփոթմունքի պատճառով են այդ կեղծիքներն առաջացել են: Եթե հավատանք գրածին, ապա ստացվում է, որ քննչական բաժնում անտերություն է, քննիչներն ինչ ուզում, անում են, քննչական բաժնում չկան նորմալ մասնագետներ և դատախազական հսկողություն: Այն հանցագործությունները, որ մենք հայտնաբերել ենք գործում, վերահսկող մարմինը պետք է տեսներ մեզանից առաջ»:
Ուսումնասրելով Ադիբեկյանի պաշտպան Հայարփի Սարգսյանի հաղորդումը հանցագործության մասին, որտեղ մատնանշված են փաստեր, փորձագիտական եզրակացություններով հիմնավորված, դատախազությունը պատասխանել է նրան, որ անգամ կարգապահական վարույթ հարուցելու հիմք չկա:
«Նրանք պնդում են, որ շփոթմունք է եղել: Խծուծներ զինվորիերից չեն վերցվել, հայտնաբերելու համար, թե ովքեր են եղել դեպքի վայրում, մատնահետքեր չեն վերցվել, իրեղեն ապացույցների փաթեթին ավելացվել է ոչ թե մեկ, այլ միանգամից 30 փամփուշտ, որոնք չեն նշվել փաթեթի վրա: Նման սխալները չեն կարող սովորական շփոթմունքի հետևանք լինել: Սա ոչ թե շփոթմունք է, այլ ապացույցների վերացում: Մենք կրկին դիմել ենք գլխավոր դատախազություն, որ այս փաստերով պատշաճ քննություն իրականացվի: Պատասխանը դեռ չի ստացվել», — ասում է փաստաբանը: Քննիչների հանցագործությունը կոծկելու համար, ՀՔԾ-ն անհավանական վարկած է մոգոնել, նոր կեղծիք ավելացնելով գործին:
Քննիչ, թ՞ե սերիալ գրող
Ըստ Ռուբեն Մարտիրոսյանի, Նարեկի և Մ-ի «ռազբորկայի» վայրում հայտնաբերվել է վեց պարկուճ և դրանք ուղարկվել են փորձաքննության երկու ինքնաձիգների հետ միասին: Փորձագետները տվել են եզրակացություն, որ 4 պարկուճները կրակված է եղել Մ.Մ-ի կողմից, իսկ երկուսը՝ անհայտ անձի կողմից: Ո՞վ է եղել այդ «պարոն Իքսը»: Տրամաբանական է ենթադրել, որ այս հարցի պատասխանը կարող էր լույս սփռել սպանության հանգամանքների վրա, գուցե, բացահայտել իրական մարդասպանին: Բայց ակնհայտ է, որ քննիչները չունեն նման նպատակ: Մեր քննիչները, զինվորների մահվանն առնչվող գործերում ֆանտաստիկ երևակայություն են դրսևորում:
Դեկտեմբերի 10-ին, սպանությունից մեկ օր առաջ, այդ նույն վայրում, որտեղ սպանվել է Նարեկը, շուն են սպանել: «Այդ երկու պարկուճները, պարզվում է, կրակվել են ոչ թե դեպքի օրը, այլ մեկ օր առաջ ավագ լեյտենանտ Սասուն Վարդանյանի կողմից, որը, իբր, կրակել է իր անձնական շան վրա, իր ինքնաձիգի «ֆուկուսը» կարգավորելու, այսինքն, այն համապատասխան նշանառության բերելու համար», — պատմում է ռազմական փորձագետ Ռուբեն Մարտիրոսյանը: Ստացվում է, որ հայ սպաները հրեշավոր կերպարներ են, որոնք ոչ թե ծառայելու են գնացել, այլ իրենց սադիստական հակումներին հագուրդ տալու՝ շուն, կամ զինվոր կրակելու, բռնաբարելու, տանջելու:
«Անգամ եթե դա այդպես է, ապա ստացվում է, որ Սասուն Վարդանյանն իր գործողություններով կոպտորեն խախտել է մարտական հերթապահության կանոննները: Նա իրավունք չուներ մարտական հենակետում կրակել: Ապացուցված են համարում, որ նա կրակել է, սակայն ոչ մի պատասխանատվության նա չի ենթարկվել», — ասում է Ռուբեն Մարտիրոսյանը: Ի դեպ, Սասուն Վարդանյանը պնդել է, որ իր զենքից չի կրակել շանը, սակայն փորձաքննության արդյունքով, պարկուճներից մեկը կրակված է հենց Սասուն Վարդանյանի զենքից, իսկ մյուսը՝ անհայտ զենքից: Գուցե ն՞ա է իրական հանցագործը: «Չի բացառվում», — պատասխանում է Ռուբեն Մարտիրոսյանը:
«Սա հարգանքի բացակայություն է զինվորի, բանակի նկատմամբ»
Եւ այսպես, պաշտոնական վարկածով Ադիբեկյանի սպանությա ն վայրում կրակողները երկուսն են եղել՝ Նարեկն ու սեռական բռնությունները զոհ Մ.Մ-ն: Նրանք երկուսով են եղել դիրքում: «Լրագրողներ հանուն մարդու իրավունքների» կազմակերպության կատարած հետաքննության արդյունքում պարզվել էր, որ Ադիբեկյանի սպանության վայրում գործի է դրվել առնվազն երեք զենք, իսկ այժմ արդեն ապացուցված կարելի է համարել, որ դեպքի վայրում կրակվել է առնվազն 4 և ավելի զենքերից, այսինքն, այստեղ փոխհրաձգություն է տեղի ունեցել, մարտ, որին մասնակցել են 4 անձ:
Կազմակերպության ղեկավար Ժաննա Ալեքսանյանը եզրակացնում է. Զինվորական գործերով քննչական մարմինները խոր դեգրադացիա են ապրում։ Խղճուկ, ողորմելի քննություն են վարում: Նարեկը ծառայել է ռուսական բանակում, խախտումով զորակոչվել է հայկական բանակ ու հետո նրան սպանել են։ Փոխանակ բացահայտեն գործը, մահացած մարդու վրա են դնում իրենց անկարողությունն ու անգործությունը: Սա հարգանքի բացակայություն է զինվորի, բանակի նկատմամբ։ Սպանել են զինվորին, հիմա էլ մեղադրում են»:
Ըստ Մ.Մ-ի ցուցմունքի, նա 16 մենահատ կրակոց է արձակել Նարեկի ուղղությամբ: Բայց դեպքի վայրից գտել են ընդամենը 6 պարկուճ: ։ Պարկուճները թեւեր չունեն, դրանք ընկնում են կրակող անձից մինչեւ մեկ մետր հեռավորության վրա, և ուրեմն, ո՞ւր են մնացած տասը: Դատախազությունը, պատշաճ հսկողություն չիրականացնելով այս գործով, ՊՆ-ն՝ զորամասի հրամանատարությանը պատասխանատվության չենթարկելով, քննիչները՝ կատարած հանցագործությունը կոծկելով, բերել են նրան, որ նախաքննությունը փակուղի է մտել:
Դրանից դուրս գալու միակ ուղին այն է, որ նշված մարմինները դադարեն կոծկել հանցանքները, պատժեն բոլոր պատասխանատուներին՝ զորամասում, քննչական մարմնում և ՊՆ-ում: Միայն այսպես հայկական բանակն արատավորող հանցածին բարքերին վերջ կդրվի:
Նախորդ նյութըՀույժ կարևոր զորամասի լուծարման հետքերով. ո՞ւմ էր դա ձեռնտու
Հաջորդ նյութըվարչապետ Փաշինյանի հարցազրույցը՝ ֆրանսիական Le Monde օրաթերթին
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.